Diari Oficial de la Generalitat Valenciana


Sumari del DOGV 8378, del 07-09-2018 (2018/8228)

RESOLUCIÓ de 4 de setembre de 2018, del director general de l'Institut Valencià de Finances, per la qual es declara deserta i conclosa sense cobertura la convocatòria per a la provisió dels llocs TE04, TE09, TE10 i TE11, tècnic o tècnica de la Subdirecció de Riscos, mitjançant un procediment de promoció interna, i es reprén el procediment de cobertura externa per a la provisió dels llocs IC05, TE04, TE09, TE10 i TE11, de tècnic o tècnica de la Subdirecció de Riscos.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8378

Data del DOGV
:   07-09-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/8228


Data del document
:   04-09-2018

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 4 de setembre de 2018, del director general de l'Institut Valencià de Finances, per la qual es declara deserta i conclosa sense cobertura la convocatòria per a la provisió dels llocs TE04, TE09, TE10 i TE11, tècnic o tècnica de la Subdirecció de Riscos, mitjançant un procediment de promoció interna, i es reprén el procediment de cobertura externa per a la provisió dels llocs IC05, TE04, TE09, TE10 i TE11, de tècnic o tècnica de la Subdirecció de Riscos. [2018/8228]  
  
  
  
Vista la Resolució d'aquesta direcció general de data 24 de juliol de 2018, per la qual es convoca la provisió definitiva dels llocs TE04, TE09, TE10 I TE11, tècnic/a de la Subdirecció de Riscos, mitjançant un procediment de promoció interna entre el personal fix de l'Institut Valencià de Finances.  
Vist que una vegada transcorregut el termini de presentació de sol·licituds, que va finalitzar el dia 31 d'agost de 2018, no s'ha presentat cap aspirant a la convocatòria esmentada.  
Fent ús de la facultat d'autoorganització del treball que té l'IVF i en virtut de les competències de caràcter executives atribuïdes al seu director general en matèria de personal, per a l'execució dels processos selectius derivats de l'oferta d'ocupació pública regulada en l'article 6.3.i del Reglament d'organització i funcionament de l'Institut Valencià de Finances, aprovat pel Decret 118/2018, de 3 d'agost, del Consell, resolc:  
  
1. Declarar deserta i conclosa sense cobertura la convocatòria per a la provisió definitiva dels llocs TE04, TE09, TE10 i TE11, tècnic/a de la Subdirecció de Riscos, mitjançant un procediment de promoció interna.  
  
2. Reprendre el procediment de cobertura externa per a la provisió dels llocs IC05, TE04, TE09, TE10 i TE11 de tècnic/a de la Subdirecció de Riscos acordat en resolució del director general el passat 13 de juny de 2018, mantenint els actes executats fins al moment en el citat procediment per a la seua provisió.  
3. Publicar la present resolució en el DOGV.  
  
Contra aquesta resolució podrà interposar-se recurs d'alçada davant del director general de l'IVF o davant del conseller d'Hisenda i Model Econòmic en el termini d'un mes, comptat a partir de l'endemà de la publicació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats en puguen exercitar qualsevol altre que estimen oportú.  
  
València, 4 de setembre de 2018.- El director general: Manuel Illueca Muñoz.